open-index/open-wikipedia-markdown huggingface dataset:
Norges Teknisk-Naturvitenskapelige Forskningsråd

**Norges Teknisk-Naturvitenskapelige Forskningsråd** (**NTNF**) var ett av de fem opprinnelige forskningsrådene som ble samlet til Norges forskningsråd.

## Ærespris
NTNFs ærespris ble utdelt årlig i perioden 1966–92 for fremragende innsats i å skape ny industriell produksjon eller betydelige forbedringer i bestående produksjon innen norsk næringsliv, på grunnlag av teknisk-naturvitenskapelige nyvinninger.
*1966 Jan Herman Linge, båtkonstruktør
*1967 Ragnvald Fergestad, sterkstrømsing. fra National Industri
*1968 Jan Wessel, radioingeniør fra Radionette
*1969 Hugo Holtermann fra Nyegaard
*1970 Leif Fr. Koxvold og Odd Melvold fra Jiffy-Pot
*1971 Karl Holberg, kybernetiker og forskningssjef ved Forsvarets forskningsinstitutt
*1972 Thomas Hysing, informatiker ved Senter for Industriell Forskning
*1973 Harald Henriksen, kommandørkaptein fra Westamarin
*1974 Mikal Grønner, skipsingeniør fra Kværner
*1975 Per Christian Sannæs, offshoreing. fra Aker
*1976 Olav Mo
*1977 Rolf Jan Mowill og Tore A. Andvig, turbinkonstruktører fra Kongsberg Våpenfabrikk
*1978 Lars Monrad-Krohn, informatiker fra Mycron
*1979 Ingebret Søyland og Kristian Søyland, utviklere av gravemaskinen Brøyt
*1980 Frank Mohn, kjemikalieskipingeniør 
*1981 Kjell Grinde fra Norconsult og Jørgen Longem fra Tele-plan, ingeniør-virksomhet i utlandet
*1982 John Normann Johnsen, kabelingeniør fra Standard Telefon og Kabelfabrik
*1983 Kåre Kristensen, tang- og tareingeniør fra Protan
*1984 Ivar Aanderaa, instrumentmaker 
*1985 Ivar Blaker, &Oslash;ystein Bøyum og Nils O. Høy-Petersen, produksjonsteknikere fra Norsk Hydro
*1986 John Ugelstad, kjemiker ved NTH
*1987 Arne Wøien, ultralydekspert fra Vingmed Sound
*1988 Bård Elftestøl, støtfangerspesialist fra Raufoss Ammunisjonsfabrikker
*1989 Knut Børseth, Kaare M. Gisvold og Bengt Hermansen, skipsteknikere 
*1990 Jens Glad Balchen, kybernetiker ved NTH
*1991 Truls Larsen, krafttransistorelektroniker fra ELVA Induksjon
*1992 Petter Planke og Tore Planke, industrigründere som dannet selskapet Tomra

## Referanser
Belle & Sebastian

**Belle & Sebastian** er et skotsk indieband fra Glasgow som ble dannet i 1996 av Stuart Murdoch og Stuart David. Deres debutalbum, *[[Tigermilk]]*, ble gitt ut i 1996, og siden har de gitt ut åtte studioalbum og 16 ep-er/singler. Etter åtte års pause ga de ut albumet *[[A Bit of Previous ]]* i mai 2022.

Bandnavnet Belle & Sebastian er inspirert av barneboken *Belle et Sébastien*, skrevet av den franske forfatteren Cécile Aubry.

## Bandmedlemmer
*Stuart Murdoch: 1996&ndash; (vokal, gitar og keyboard)
*Stevie Jackson: 1996&ndash; (vokal og gitar)
*Chris Geddes: 1996&ndash; (keyboard)
*Richard Colburn: 1996&ndash; (trommer)
*Sarah Martin: 1996&ndash; (fiolin, keyboard, gitar og vokal)
*Mick Cooke: 1998&ndash; (trompet og bass)
*Bobby Kildea: 2001&ndash; (gitar og bass)

### Tidligere medlemmer
*Isobel Campbell: 1996&ndash;2002 (vokal og cello)
*Stuart David: 1996&ndash;2000 (bass)

## Diskografi
### Album og samlinger

## Referanser


## Eksterne lenker
* 
* 
* 
* 
*
Karol Wojtyła – Geheimnisse eines Papstes

***Karol Wojtyła – Geheimnisse eines Papstes*** er en tysk TV-film fra 2006 som handler om pave Johannes Paul IIs liv. I filmen spiller Michael Mendl og Devid Striesow paven. Filmen består både av dramascener og autentisk arkivmateriale. Regissør Gero von Boehm har dermed klart å tegne et mangefasettert bilde av pavens liv. Filmen ble sendt på ZDF.

Opptakene er gjort i Roma og i Görlitz i Sachsen.

## Handling

En gartner i Vatikanet, Peppino  Mancuso (som er fiktiv), møter Johannes Paul II i haven, og paven forteller ham sin livshistorie og gir ham ny innsikt.

## Medvirkende
* Michael Mendl – pave Johannes Paul II
* Devid Striesow – den unge Karol Wojtyła
* Mario Adorf – Peppino Mancuso
* Cosma Shiva Hagen – Halina Krolikiewski
* Udo Kroschwald – Stanisław Dziwisz
* Otto Mellies – Juri Wladimirowitsch Andropow
* Dan van Husen – Karols far
* Thorsten Grasshoff – lege
* Thomas Meinhardt – William Casey
* Mikail Tufan – Mehmet Ali Ağca
* *Arkivmateriale*
* Mikhail Gorbatsjov
* Wojciech Jaruzelski
* Henry Kissinger
* Helmut Kohl
* Lech Wałęsa

## Referanser


## Eksterne lenker
*
Colin Addison

**Colin Addison** (1940–2025) var en engelsk fotballspiller og fotballmanager. Han spilte for fem engelske fotballklubber i årene 1957 til 1973, og var også manager for engelske, spanske, walisiske og en sørafrikansk fotballklubb i årene 1971 til 2004.

## Karriere som spiller
### Klubblag

## Karriere som fotballmanager
### Klubblag

## Referanser


## Kilder
* Mortimer, Gerald (2006): *DERBY COUNTY The Complete Record*.  Breedon Books Publishing, Derby. ISBN 1-85983-517-1

## Eksterne lenker
*
Piratkort

**Piratkort** er en populær betegnelse på et TV-kort som avkoder tv-signaler fra satellitter. Ofte skjer dette med alternative algoritmer enn TV-kort med abonnement. Spesielt gjelder at kortenes konfigurasjon i liten grad oppdateres via satellittsignalene og at slik oppdatering må skje i egne kortlesere. Ettersom signalene som dekrypteres tilhører betalingstjenester er bruk av piratkort forbudt etter Almindelig borgerlig Straffelovs § 262: *«Den som ved å bryte en beskyttelse eller på annen måte rettstridig skaffer seg en vinning ved å få tilgang til fjernsyns- eller radiosignaler, straffes med bøter eller fengsel i inntil 1 år.»*

Flere organisasjoner forsøker å stoppe eller begrense bruken av piratkort. I Skandinavia driver Scandinavian Pay-TV Organisations against Piracy (STOP) kontroller for å avdekke bruk av cardsharing eller piratkort. Dette gjøres med peilebiler som finner steder som tar inn signalene uten at det er registrert abonnement

## Referanser
Richard Hammond

**Richard Mark Hammond** (født 19. desember 1969) er en engelsk programleder, journalist og forfatter, mest kjent fra TV-programmene *[[Top Gear]]* (2002–2015), *[[The Grand Tour]]* og *[[Brainiac]]*. Han blir ofte kalt «Hamster» av sine medprogramledere i *Top Gear*, Jeremy Clarkson og James May. Hammond var også programleder av gameshowet *Total Wipeout* sammen med Amanda Byram på BBC 1 fra 2009 og fram til det sluttet i 2012. Han presenterte naturprogrammet *Planet Earth Live* sammen med Julia Bradbury. Han har også presentert 4. sesonger av *Brainiac: Science Abuse* på kanalen Sky 1.

I 2006 ble Hammond alvorlig skadet i en ulykke under innspillingen av *Top Gear*. Ulykken skjedde da han kjørte en jet-drevet bil i omtrent 450 kilometer i timen på en nedlagt flystripe i Elvington i England. Legene fortalte dagen etterpå at han hadde pådratt seg en betydelig midlertidig hjerneskade, men at han trolig ville bli godt restituert. 28. januar 2007 var Hammond igjen tilbake på TV-skjermen, frisk nok til å fortsette som programleder i *Top Gear*. I mars 2017 var han involvert på nytt i en trafikkulykke da han falt av en motorsykkel under innspillingen av TV-serien *The Grand Tour* i Mosambik. Tre måneder senere, den 10. juni 2017, krasjet han en Rimac Concept One mens han filmet for *The Grand Tour* i Hemberg, Sveits. Han fikk skader på et kne, men var «bevisst og kunne snakke» etter ulykken, i henhold til Amazon Prime.

## Bibliografi
Hammond har skrevet en rekke bil- og motorrelaterte bøker for både voksne og barn.

* (2005): *What Not To Drive*
* (2006): *Richard Hammond's Car Confidential*
* (2009): *A Short History of Caravans in the UK*. 
* (2010): *Richard Hammond's Caravan Confidential*.
* (2016): *A Short History of the Motorcycle*, Weidenfeld & Nicolson, ISBN 978-0-29760990-2.

Han har også skrevet selvbiografier:

* (2007): *On The Edge: My Story*, Weidenfeld & Nicolson, ISBN 978-0-297-85327-5.
* (2008): *As You Do: Adventures with Evel, Oliver and the Vice-President of Botswana*, Orion Publishing Co., ISBN 978-0-297-85520-0.
* (2009): *Or Is That Just Me?*, Phoenix, ISBN 978-0-297-85521-7.
* (2013): *On the Road: Growing up in Eight Journeys - My Early Years*, Weidenfeld & Nicolson, ISBN 978-02978-6943-6.

Bøker for barn:

* (2006): *Can You Feel the Force?: Putting the Fizz Back into Physics*
* (2008): *Car Science*
* (2009): *Blast Lab: More than 30 Mind-Blasting Experiments!*, Dorling Kindersley Publishers, ISBN 978-0-7566-5648-5.

## Referanser


## Eksterne lenker
* 
* 
* Richard Hammond-omtale på Top Gears hjemmeside
* Artikkel i Aftenposten om bilulykken
Guy De Saint Cyr

**Guy De Saint Cyr** (født 15. april 1958 i Berlin) er en tysk skuespiller av fransk opprinnelse.

Han spilte i James Bond-filmen *[[License to Kill]]* i 1989.

## Referanser


## Eksterne lenker
*
Walsall Town FC

**Walsall Town Football Club** var en engelsk fotballklubb som eksisterte fra 1879 til 1888. Klubben var fra Walsall, West Midlands som ligger i den engelske regionen Vest-Midlands.

## Historie
Klubben ble stiftet i 1879, og deltok i FA-cupen for første i 1882/83-sesongen, da de tapte 2-1 for Aston Villa den 27. januar 1883 i turneringens 4. runde. Totalt deltok klubben seks ganger i denne turneringen på 1880-tallet.

I 1888 ble klubben fusjonert med Walsall Swifts og dannet den nye klubben Walsall Town Swifts som i 1895 endret navn til Walsall.

## FA-cup historie
* 1882/83: Slått ut i 4. runde av Aston Villa.
* 1883/84: Slått ut i 2. runde av Wednesbury Town.
* 1884/85: Slått ut i 2. runde av Aston Villa. 
* 1885/86: Slått ut i 1. runde av Aston Villa.
* 1886/87: Slått ut i 3. runde av Birmingham St George's.
* 1887/88: Slått ut i 1. runde av Birmingham St George's.

## Kilder
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07*.  Headline Book Publishing, London. ISBN 0-7553-1526-X

## Eksterne lenker
*  FA-cupen 1882/83 (RSSSF)
Distriktslege

En **distriktslege** var, i Norge, en statlig ansatt lege med ansvar for behandling og forebyggende helsevern i en kommune. Distriktslegene var embetsmenn og dermed formelt utnevnt av Kongen i statsråd etter innstilling fra Helsedepartementet. Fylkeslegene var deres nærmeste overordnede. 

I Norge var yrkestittelen offisiell i 148 år frem til ordningen opphørte i 1984. Ved innføringen av kommunehelsetjenesteloven ble stillingene kommunale samtidig som den nye yrkesbetegnelsen ble kommunelege. 

## Distriktslegeordningen i Norge
Distriktslegen var formann i helserådet og helsevesenets øverste myndighet i kommunen. Av oppgaver skulle de skulle føre tilsyn med sykehus og de fattige syke, gi ordinær legehjelp, føre dødsprotokoll og skrive medisinalmeldinger. Legen hadde boplikt i tjenestebolig.

### Historisk oversikt
*Provisoriske sunnhetskommisjoner ble opprettet, blant annet i kjøpstedene, i 1831 som følge av koleraepidemiene.
*Distriktslegeordningen ble etablert og stillingstittelen distriktslege ble offisiell i 1836.
*I 1848 kom en lov som påla distriktslegene å kontrollere de sinnssyke.
*I 1856 ble distriktslegene i «spedalske distrikter» pålagt å opprette sunnhetskommisjoner og å føre tilsyn med leprapasientene. I 1860 ble ordningen utvidet til å gjelde i hele landet.
*Søren Jaabæk foreslo i 1886 at Stortinget skulle avvikle distriktslegevesenet.
*Systemet med amtsleger ble innført i 1912. Amtslegen, senere fylkeslegen,  skulle fungere som et bindeledd mellom medisinaldirektøren og distriktslegene.
*I 1912 mistet også distriktslegene mistet sin embetsmannstatus, men de ble fortsatt  utnevnt av Kongen i statsråd frem til 1964.
*Det ble innført kurs i hygiene for offentlige leger i 1930.
*I 1934 ble forløperen til Offentlige legers landsforening (OLL) dannet.
*I 1938 ble Karl Evang medisinaldirektør.
*Kommunene fikk ansvar for å organisere legevakt i 1981. Før dette var legevakttjenesten basert på frivillige ordninger mellom legene i distriktet.
*I 1984 ble distriktslegeordningen avviklet i Norge.

## Distriktsleger i andre land

Sverige gikk fra en ordning med provinsiallegetjenester til distriktslegetjenester i 1972 og landet ble delt inn i distrikter med vårdcentraler som vanligvis dekket en befolkning på rundt 10 000. Svenska Distriktslekareföreningen har rundt 5 000 medlemmer.

## Se også
*Sunnhetsloven fra 1860
*Fastlegeordningen

## Referanser


## Kilder
*Tidsskrift for Den norske legeforening, nr. 26 - oktober 2000: Distriktslegen (1836-1984). Artikkel av H. Sandvik.
*Arkivverket: Side fra Felleskatalogen. Besøkt 07. november 2012.
Anitra Steen

**Anitra Linnéa Steen** (født *Bergström* 13. mai 1949 i Fagersta, Västmanland) er en svensk politiker for Socialdemokraterna, embetskvinne. 

Steen var ansatt i det svenske finansdepartementet fra 1981. i 1989 ble hun statssekretær i utdanningsdepartementet, og var statssekretær i finansdepartementet 1994&ndash;1995. Begge periodene som statssekretær var Göran Persson hennes statsråd, og hun giftet seg med daværende statsminister Persson den 6. desember 2003.

Hun har hatt flere verv og stillinger. Hun har blant annet vært styreleder for Stockholms konserthus (1995–1997); generaldirektør ved Verket för högskoleservice og ved Riksskatteverket og administrerende direktør i Systembolaget (1999–2008). I mai 2009 fylte hun 60 år og gikk etter vanlig regelverk av med pensjon.

## Referanser
Batnfjordsøra

**Batnfjordsøra** er kommunesenter i Gjemnes kommune på Nordmøre i Møre og Romsdal. Tettstedet har  innbyggere per 1. januar .

Batnfjordsøra ligger innerst i Batnfjorden. Fra gammelt av var Batnfjordsøra et dampskipsanløpsted, med kai på *Øren*. Europavei 39 går gjennom sentrum og er laget som en miljøgate. Fylkesvei 666 tar av fra E39 ved Batnfjordsøra.

Øre kirke, som ligger noen kilometer lengre øst, ved Skeisdalen, er kirke for Batnfjords befolkning. Gravplass er Batnfjord gravsted.

Kommunens tusenårssted ligger på Batnfjordsøra.

## Referanser
Constantin Freiherr Heereman von Zuydtwyck

**Constantin Freiherr Heereman von Zuydtwyck** (født 17. desember 1931 i Münster; egentlig *Constantin Bonifatius Herman-Josef Antonius Maria Freiherr Heereman von Zuydtwyck*, død 26. juli 2017) var president for Det tyske bondeforbundet fra 1969 til 1997 og medlem av Forbundsdagen, det tyske parlamentet, for CDU fra 1983 til 1990.

Baron Heereman tilhører en gammel hollandsk adelsslekt. Etter agronomutdannelse overtok han i 1954 forvaltningen av sin families skogs- og landbruksvirksomhet på stamsetet Haus Surenburg. Han var aktiv i CDU fra 1957.

I tillegg til sitt presidentverv i bondeforbundet og sitt mandat i parlamentet var han president for Deutscher Jagdschutz-Verband og styremedlem i Bayer AG.

## Referanser


## Litteratur
* Franz-Josef Budde, Bernd Haunfelder, Gisbert Strotdrees: *Constantin Freiherr Heereman von Zuydtwyck*. Landwirtschaftsverlag, Münster 2001, ISBN 3-7843-2864-4
Odd Thorsen

**Odd Thorsen** (født 8. januar 1940 i Sandefjord, død 5. desember 2005) var en norsk interiørarkitekt, diplom 1967 og industridesigner i 1973 utdannet ved SHKS. Han etablerte sitt eget firma *Odd Thorsen AS Design og arkitektur* i 1970-årene; og var også professor II i industriell formgiving ved Norges teknisk-naturvitenskapelige universitets Fakultet for arkitektur og billedkunst 1997–2004.

Han gjorde mange arbeider innen offentlig sektor, kontoret sto for designrådgiving og den helhetlige visuelle profil for vinter-OL 1994 på Lillehammer. Han var også ansvarlig for NSB og Oslo Sporveiers designprogram fra 1970- og 1980-årene. Dette omfattet skrift, logos, illustrasjon, farger, layout, faste og løse infomasjonsbærere og holdeplasselementer så vel som   publikumsområdene og utformingen av utvendig teknisk infrastruktur for NSB Gardermobanen fra 1990-årene.   

Odd Thorsen var også produktdesigner for «Scanstyle» stålprodukter for kjøkken og sanitærrom fra Intra i Trondheim, firmaet ble for dette «Årets designbedrift» i 1987.
For Ørsta Stål AS har hans kontor utviklet park- og gatemøbelprogrammet Publicus, som er patentert i Europa.
For Hedmark fylkeskommune utvikling av informasjons- og møbelkonsept for offentlige uterom.
Omprofilering av HydroTexacos 400 bensinstasjoner i Norge og Danmark i samarbeid med Anisdahl, Sand & Partnere i 1995–97. Han var også involvert i designplanen for Holmenkollen.

## Priser
* Jacobprisen 2004  
* Merket for god design 9 ganger, inklusive for gatemøbelprogrammet Publicus, kjøkkeninnredning fra Intra og for jernbaneinteriør
* Ferdighusbransjens nyskapingspris 2004 for nytt byggesystem i tre beregnet for feltutbygging nær byer og tettsteder (produsent Systenhus Norge AS
* Brunel Award 1998 for jernbanedesign på Gardermobanen
* Den svenske  i 1988
* Norsk Designråds International Design Award 2002 for samarbeid med det amerikanske storkonsernet American Standard. 

## Referanser
Mezzosopran

**Mezzosopran** (fra italiensk *mezzosoprano*: «halvsopran») er et stemmeleie som gjerne ligger mellom alt og sopran, omtrent fra a til f’’. Mezzosopran-stemmer har en mørkere klangfarge enn sopraner og et spesielt kjennetegn er en god tonefylde i mellomleiet. Mezzosopran kalles også *sopran II*, spesielt i korsammenheng.

## Lyrisk mezzosopran
Stemmeomfang fra a-g2.
Stemmen har stort omfang, god høyde og fleksibel koloratur. Den har også stor smidighet og velutviklet mellomleie. Denne finner vi oftest hos unge jenter eller gutter.

Eksempler på operaroller som passer en lyrisk mezzosopran: 
*Mozart: *[[Figaros bryllup]]* – Cherubin
*Mozart: *La clemenza di Tito* – Sextus
*Rossini: *Barberen i Sevilla* – Rosina
*Gounod: Faust – Siebel

## Dramatisk mezzosopran
Stemmeomfang fra a-b2
Stemmen har større volum og fokus enn lyrisk mezzosopran. Ettersom den skal gå over et stort orkester, må den ha stor kraft, særlig i høye toner. På scenen har sangeren stor autoritet.

Eksempler på operaroller som passer en dramatisk mezzosopran:
*Bizet: *[[Carmen]]* – Carmen
*Saint-Saëns: *Samson et Dalila* – Dalila
*Verdi: *[[Don Carlos (opera)|Don Carlos]]* – Eboli

## Noen mezzosopraner
For en mer utfyllende liste, se :Kategori:Mezzosopraner

*Marianne Beate Kielland
*Ingeborg Schübeler Gillebo
*Ragnhild Groven
*Randi Stene
*Marit Isene
*Anne Sofie von Otter
*Cecilia Bartoli
*Karine Deshayes
*k.d. lang
*Christa Ludwig
*Selena Quintanilla
*Anni-Frid Lyngstad
*Enya

## Litteratur
* 
* 
* 

## Eksterne lenker
*
Rhuddlan-statuttene

**Rhuddlan-statuttene** var et sett statutter med lovs kraft som ble nedfelt 3. mars 1284 av Edvard I av England etter hans erobring av Wales. 

De har navn etter stedet hvor de ble undertegnet, Rhuddlan Castle i det nordlige Wales, som var bygget som en av festningene i Edvard Is «jernring» av festninger under felttoget mot waliserne. 

Etter Llywelyn ap Gruffydds nederlag i 1282 kontrollerte Edvard I Wales, og innlemmet det i praksis i kongeriket England. Han begynte så tiltak, militære og sivile, for å pasifisere området. 

Statuttene delte Llywelyns rike Gwynedd i tre deler: Anglesey, Merioneth og Caernarvon. De innførte også det engelske lovsystemet, og åpnet for at kongen kunne utnevne embetsmenn i Wales, som sheriffer, bailiffer og likskuemenn. Det ble også opprettet nye embeter, *justice* og *chamberlain*, som assistanse til sheriffen. 

En del walisiske sedvanelover ble bevart, som detaljene i arveretten. Marcher Lordene fikk beholde det meste av sin uavhengighet, slik de hadde hatt det før erobringen. 

Statuttene var virksomme frem til 1536, da de ble erstattet av Henrik VIIIs *[[Laws in Wales Acts 1535-1542|Law in Wales Acts]]*.
Rhuddlan Castle

**Rhuddlan Castle** (walisisk: *Castell Rhuddlan*) er et festning i Rhuddlan i Denbighshire i Wales. Det ble bygget av Edvard I av England i 1277, og stod ferdig i 1282. Festningen var en del av den «jernring» Edvard I opprettet under sitt første felttog mot waliserne. 

Mye av arbeidet ble overvåket av murmester James av Saint George. Rhuddlan, som ikke ble fullført før i 1282, ble bygget samtidig med Flint Castle, på et tidspunkt da kong Edvard I av England befester sin erobring av Wales. Det var midlertidig hans beskyttende residens, og datteren hans, Elizabeth, antas å ha blitt født der.

I 1284 ble Rhuddlan-statuttene, som innlemmet Wales i kongeriket England, nedfelt på festningen, og fikk sitt navn etter det. Nær festningen finner man rester etter en annen festning kalt Twt Hill som ble reist i 1086. 

## Konstruksjon

Rhuddlan ble planlagt som et konsentrisk festning, med to porthus i den indre borgen og mindre tårn på den ytre. Festningen har en uvanlig ruter-formet plan med porthus i hjørnene. Ettersom portvaktene er plassert i hjørnene av de firkantede borggårdene i stedet for langs sidene slik som skiller det seg dermed fra andre festninger som ble reist under felttoget, som Harlech, Caerphilly og Beaumaris, som alle har porthusene på sidene. Registreringer av byggekostnader viser at det var det viktigste byggearbeidet som ble utført av engelskmennene på slutten av 1270-tallet.

Den indre borggård har forsvarsmurer med portvakter med to tårn. Den ytre borggård er omgitt av en ringmur med små tårn og tureller. Ifølge den walisisk oldtidsforskeren Thomas Pennant, som reiste gjennom byen på sine reiser på 1700-tallet, heter et av tårnene «Twr-y-Silod» («Korntårnet»), og et annet «Twr-y-Brenin» («Kongens tårn»). Festningen hadde en tresidig vollgrav, med elven Clwyd som beskyttet den fjerde siden. Innenfor den indre borggården var det en stor hall, kjøkken, private leiligheter og et kapell. Den ytre borggården hadde et kornmagasin, staller og en smie.

Rhuddlan ligger ved elven Clwyd. Under festningens lange byggetid ble elveløpet rettet ut og mudret for å gjøre det mulig for skip å seile innover i landet langs en menneskeskapt kanal. Hensikten var å la forsyninger og tropper nå fram til festningen selv om fiendtlige styrker eller en beleiring forhindret reise over land.

Et ytterligere beskyttende jordvoller og trekonstruksjon ble laget rundt det i 1280–82. Festningen ble ferdigstilt før Llywelyn den sistes opprør i 1282.

## I dag
Rhuddlan Castle forvaltes i dag av Cadw, et walisisk myndighetsorgan med oppdrag å beskytte, bevare og fremme Wales' bygningsarv.

## Referanser


## Eksterne lenker
* 

*Castle Wales on Rhuddlan castle with photos
*Rhyl website on Rhuddlan castle
*www.geograph.co.uk : photos of Rhuddlan Castle
Per Oddvar Johansen

**Per Oddvar Johansen** (født 1. mars 1968 i Oslo) er en norsk jazzmusiker (trommer), kjent fra bl.a. Trondheim Kunstorkester og samarbeid med Trygve Seim, der også utgivelsene med The Source har vært viktige bidrag til nyere norsk jazz.  Disse, samt Bodega Band (1990–92), Trio Midt-Norge, Piggy Bop, Vigleik Storaas Trio og Airamero var sentrale miljø for Johansen i studietiden ved Jazzlinja (NTNU) (1989–92).  Bidrag til utgivelse med Tre små kinesere (1992) forekom også.

Etter flytting til Bærum (1992) har han fortsatt flere av disse prosjektene, samt vært medvirkende og sentral i utgivelser med Torbjørn Sunde, Jan Erik Kongshaug, kvartetten TINGeLING, tubaist Lars Andreas Haug, Solveig Slettahjells «Slow Motion Orchestra», Kjersti Stubø, Petter Wettre,  Jacob Young, Oslo 13, Zanussi Five, med Kjetil Møster/Per Zanussi i trio, vokalist Eldbjørg Raknes og gitarist Hans Mathisen.  På Moldejazz 2006 spilte han med Joshua Redman, Arild Andersen og Bugge Wesseltoft.

Sammen med Petter Wettre fikk Johansen Spellemannprisen 2000 i klassen jazz for albumet *The Only Way to Travel*. Han har dessuten mottatt Spellemannprisen to ganger som medlem av Vigleik Storaas Trio og som medvirkende på platen *[[Quiet Songs]]* med Hans Mathisen i 2005. 
I trioen Close Erase med Ingebrigt Håker Flaten og Christian Wallumrød har han gitt ut fire plater (1995–).
Johansen har også vært tilknyttet som trommelærer ved Universitetet i Oslo og Norges musikkhøgskole.

Hans debutplate "Let's Dance", med Torben Snekkestad (saxofoner) og Helge Lien (piano), ble utgitt på tyske Edition Records våren 2016.

## Referanser


## Eksterne lenker
* 
* 
* 
* 
*  Biografi fra Jazzbasen.
*  Diskografi fra Jazzbasen.
Liste over ISO 639-1-koder

**ISO 639-1-kodene** er tobokstavskoder for språk, definert i ISO-standarden 639-1. 

ISO 639 består av tre lister, og den etterfølgende lista er sortert på språkkodene i ISO 639-1. Lista tar med ISO 639-2 og ISO 639-3 hvor disse kodene er definert.

## Se også
*ISO 639-1
*Liste av ISO 639-2 koder (inkluderer 639-2 koder)
*Liste av ISO 639-3 koder

## Eksterne lenker
* Språkrådets liste over navn på språk
Guinea-Bissaus flagg

**[[Guinea-Bissau]]s flagg** ble tatt i bruk i 1973 etter at nasjonen fikk sin uavhengighet fra Portugal. Flagget har de tradisjonelle panafrikanske fargene (gullfarget, grønt og rødt) i tillegg til Afrikas sorte stjerne. Flaggets utforming er sterkt påvirket av Ghanas flagg. Fargene har de samme betydningene: rødt står for martyrenes blod, grønt for skoger og gull for mineralrikdommene.

## Referanser
Kameruns flagg

**[[Kamerun]]s flagg** i sin nåværende form ble tatt i bruk 20. mai 1975. Det tidligere flagget hadde de samme fargene, men med to stjerner. Flagget bruker de tradisjonelle panafrikanske fargene, og bruken av trikoloren er inspirert fra det franske flagget. 

Midtstripen står for enhet: rødt er fargen for enhet, og stjernen kalles «enhetsstjernen». Det gule representerer solen, og savannene i den nordlige delen av landet, mens grønnfargen representerer skogene i det sørlige Kamerun.

## Referanser
Etaten

***Etaten*** er en norsk komiserie på åtte episoder som gikk på NRK1 høsten 2006. Serien var en av NRKs storsatsninger den høsten og er bygd opp omkring Atle Antonsen i rollen som en tafatt avdelingssjef i Plan- og bygningsetaten. Serien hentet sin inspirasjon fra Plan- og bygningsetaten i Ullensaker kommune.

Serien er en fiktiv dokumentarfilm og en parodi på offentlig byråkrati og saksbehandling, der en rekke omstillinger og dagligdagse problemer skaper et svært ineffektivt og lite kundevennlig «servicetorg». *Etaten* har på denne måten mange likheter med den engelske serien *[[The Office]]*. 

Serien fikk i 2012 en oppfølger på TVNorge med serien *[[NAV (TV-serie)|NAV]]*.

## Rolleliste
* Atle Antonsen – Tor
* Siw Anita Andersen – Berit
* Ingar Helge Gimle – Rune
* Anne Marit Jacobsen – Liv
* Jan Sælid – Rikard
* Lars Erik Holter – Kommunaldirektør
* John Sigurd Kristensen – Rådmann
* Trond Fausa – Vidar
* Ole Henrik Haslestad Andersen – Jørgen
* Marit Andreassen – Byantikvaren
* Muhammed el Hassan – Vaskemann
* Harald Kolaas – Kunde
* Arne Schau-Knudsen – IT-mann
* Silje Torp – Journalist

## Referanser


## Eksterne lenker
* 
*  «Rot i etaten» (NRK)
Kerrs Pink (band)

**Kerrs Pink** er et progressivt band startet i Trømborg, sør for Mysen i Indre Østfold kommune i mai 1972. Jostein Hansen (1956-2010), Harald Lytomt, Halvard Haugerud, Tore Johansen, Per Øyvind Nordberg og Freddy Ruud har vært sentrale musikere, komponister og tekstforfattere. 

Flere av aktørene i bandet var også aktive i Høst, som Geir Jahren (vokal), Knut R. Lie (trommer og vokal) og Svein Rønning (gitar). Svein Rønning produserte singelen «Kong Edvart»/«Feberlåten» utgitt 1979 på Pottittskiver, Kerrs Pinks eget selskap, og var medprodusent på det første vinylalbumet bandet ga ut på eget selskap i 1980.

Bandet har vært mer eller mindre permanent gjennom 1970-, 1980-, 1990- og 2000-tallet, og er blant de eldste nåværende og fortsatt virksomme progrockband i Norge. Kerrs Pink bestod per 2007 av Harald Lytomt (gitarer, keyboards og fløyte) og Jostein Hansen (bass), Lasse Johansen (keyboards), Magne Johansen (trommer) og Benjamin Nordling (bass). Lytomt og Hansen har vært aktive i bandet siden starten. 

I 2008 kom bassisten Per Langsholt og Glenn Fosser på keyboards med, i 2012 gitaristen Hans Jørgen Kvisler. 

Bandet hadde per januar 2014 14 utgivelser bak seg blant annet på sitt eget selskap Pottittskiver, Colours i Skien og på det franske Muséa Records, hvorav siste utgivelse er albumet *Mystic Spirit* med islendingen Eiríkur Hauksson (vokal). Albumet ble lansert i forbindelse med konserten for bandets 40-årsjubileum i Askim kulturhus 8. november 2013.

## Diskografi
* *Kerrs Pink* (Pottittskiver, 1980) 
* *Mellom oss* (Pottittskiver, 1982) 
* *A Journey On The Inside"* (Colours, 1993) 
* *Art Of Complex Simplicity* (Muséa, 1997) 
* *Tidings* (Muséa, 2002) 
* *Mystic Spirit* (Kerrs Pink Production, 2013) – CD og dobbel vinyl
* *Presence of Life* (Kerrs Pink Production, 2021) – CD og dobbel vinyl

## Besetning
Besetningen i 2021 var den samme som på releasekonserten i 2013:
* Eiríkur Hauksson, vokal
* Harald Lytomt, gitar
* Hans Jørgen Kvisler, gitar
* Glenn Fosser, keyboards
* Lasse Johansen, keyboards
* Per Langsholt, bass
* Magne Johansen, trommer

## Eksterne lenker
* 
* 
* Om Kerrs Pink i MICLEX
* Diskografi på Progrock.no
* Muséa Records' nettsted
Altakraftverk

:*Denne artikkelen handler om en måleenhet; Uttrykket kan også referere til [[Alta kraftverk]].*
**Altakraftverk** er blitt en betegnelse (uoffisiell måleenhet) på hvor mye energi en kraftutbygging vil utgjøre. Er ofte brukt veldig omtrentlig i området 450 – 650 GWh pr. år. I mange artikler på Internett og aviser er et Altakraftverk tilsvarende 500 GWh pr. år.

Gjennomsnittlig årsproduksjon til Alta kraftverk er 655 GWh

## Kilder
*Statkraft
Cecelia Ahern

**Cecelia Ahern** (født 30. september 1981 i Dublin i Irland) er en irsk forfatter. 

## Liv og virke
### Bakgrunn
Cecelia er datter av tidligere statsminister i Irland, Bertie Ahern, og lillesøsteren til Georgina Byrne, (født Ahern), som for øvrig er gift med Nicky Byrne fra popgruppen Westlife. Hun hadde også en kort karriere som sanger, da hun prøvde seg som deltaker i den irske finalen for Eurovision Song Contest i 2000.

### Forfatter
Cecelia har utdannelse som journalist, men valgte i stedet å satse på en karriere som forfatter.

Debutromanen hennes, PS׃ Jeg elsker deg!, kom ut i 2004 og ble en kjempesuksess i flere land. Boken er oversatt til flere språk, deriblant norsk. Denne boken gikk til topps i Irland, Storbritannia, Tyskland og Nederland. I mars 2008 kom filmen P.S. I Love You, som er basert på Cecelias første roman med samme navn. Noe av innholdet i filmen er litt annerledes enn boka, men ellers baserer den seg på det som står i boka.

For sin andre roman, Der regnbuen ender, fikk Cecelia en pris i Tyskland.

## Bibliografi
### Romaner
* *[[PS׃ Jeg elsker deg!]]* (*PS I Love You*) (2004)
* *Der regnbuer ender* (*Where Rainbows End*) (2004 (Utgitt i USA som *Rosie Dunne*)
* *Om du kunne se meg nå* (*If You Could See Me Now*) (2005) 

* *Et sted i nærheten* (*A Place Called Here*) (2006)
* *Takk for alle minnene* (*Thanks For The Memories*) (2008)
* *Gaven* (*The Gift*) (2008)
* *Dagbok fra i morgen* (*The Book of Tomorrow*) (2009)
* *There's no place like here* (2009)
* *En avtale med livet* (*The Time of My Life*) (2011)
* *One hundred names* (2012)

### Noveller
* «Next Stop: Table For Two» i *Short and Sweet*, (2005)
* «24 Minutes» i *Moments*, (2004)
* «The Calling» i *Irish Girls Are Back In Town*, (2005)
* «The End» i *Girls' Night In / Ladies' Night*, (2006)
* «Mrs. Whippy» (2006)
* «Every year - a collection of short stories» (2010)
* «Girl in the mirror» in *Girl in the mirror* (2011)
* «The Memory Maker» in ¨*Girl in the mirror* (2011)

## Referanser


## Eksterne lenker
* 
* 
* 
*
Andrea Corr

**Andrea Jane Corr** (født 17. mai 1974 i Dundalk i Irland) er vokalist i den irske gruppa The Corrs. I tillegg til at hun synger, spiller hun også fløyte. Ved siden av å være vokalist, er hun også skuespiller. Blant annet hadde hun en rolle i filmen *[[The Commitments]]* fra 1991 og i filmen *[[The Boys From County Clare]]* (Norsk tittel: *Hvem skal hjem med Anne*) fra  2003. I sistnevnte film spilte hun rollefiguren Anne.

Andrea skriver flere av bandets låter, helst sammen med en eller flere av sine søsken. 

Hun har tre eldre søsken; Jim Corr, Sharon Corr og Caroline Corr.

Andrea er gift med Brett Desmond, som er sønn av milliardæren Dermot Desmond. Bryllupet fant sted 21. august 2009 i en kirke i County Clare, Irland.

## Referanser


## Eksterne lenker
* 
* 
* 
* 
* Adrea Corrs offisielle nettsted (engelsk)
Mariannenplatz

**Mariannenplatz** er en plass i Kreuzberg i Berlin. Det er en stor plass med parklignende karakter som ligger ved Waldemarstraße og Mariannenstraße. Nord for plassen ligger St.-Thomas-Kirche. Plassen er oppkalt etter den prøyssiske prinsessen Maria Anna Amalie («Marianne») av Hessen-Homburg.

Ved Mariannenplatz ligger også det tidligere sykehuset Bethanien, som idag brukes som kunsthus.

## Eksterne lenker
*
Aino Trosell

**Aino Trosell** (født 1949 i Malung, Sverige) er en svensk forfatter og dramatiker.

Trosell legger selv vekt på sin oppvekst i en arbeiderfamilie som grunnlag for sitt forfatterskap. Faren var skogsarbeider og skinnskredder, moren fabrikkarbeider. Etter en tidlig skilsmisse fikk familien økonomiske problemer. Sytten år gammel flyttet Trosell til Göteborg for å gå på gymnaset, samtidig som hun arbeidet på psykiatrisk sykehus. Hun gikk Socialhögskolan og ble ansatt som sosialarbeider, et yrke hun oppga etter ti måneder. Deretter utdannet hun seg som sveiser og arbeidet i ti år på verft. Fra 1985 er hun forfatter på heltid.

Trosell debuterte i 1978 med romanen *Socialsvängen*. Hun sprer sitt forfatterskap over mange genrer, men blir i hjemlandet ofte omtalt som arbeiderdikter eller «proletärförfattar».

Blant de mange priser hennes arbeide er belønnet med er Ivar Lo-Johanssons personlige pris og den svenske landsorganisasjonens Ivar Lo-pris, men også Svenska Decakarademins pris for årets beste kriminalroman og Poloniprisen for årets kvinnelige krimforfatter.

## Bibliografi
* *Socialsvängen* (1978)
* *Hjärtstocken* (1979)
* *Samnanger* (1983)
* *Facklorna* (1985)
* *Kärleksbrottet* (1990)
* *Offshore* (1991)
* *Röda lacket* (1994)
* *Under södra korset* (1994)
* *Jäntungen* (1994)
* *I Vintergatan* (1997)
* *På en öde ö i havet* (1998)
* *Ytspänning* (1999)
* *Om hjärtat ännu slår* (2000)
* *Isbränna och andra berättelser* (2000)
* *Lita på Mary* &ndash; barnebok (2000)
* *Se dem inte i ögonen* (2002)
* *Tvångströjan* (2004)
* *En gränslös kärlekshistoria* (2005)
* *Nyårsnatt* (2005)

### Drama
* *Tårar vinner inga krig* (1982)
* *Vi lever vi lever* (1987)
* *Dyk*(1989)
* *Eld i berget* (988)
* *Lusten finns – Gråten är borta* (1992)
* *Tokans dröm* (1992)
* *Masungen* (1993)
* *Pojkjäveln* (1996)

## Priser og utmerkelser
* Moa-prisen 1990
* Ivar Lo-Johanssons personliga pris 1994
* Hedenvind-plaketten 1996
* Martin Koch-prisen 1996
* Førstepris ved Film i Dalarnas kortfilmssatsing 1996
* Sjöfolksförbundets kulturpris 1997
* Poloniprisen 1999, for *Ytspänning*
* Svenska Deckarakademins pris för bästa svenska kriminalroman 2000, for *Om hjärtat ännu slår*
* Landsbygdens författarstipendium 2001
* Stig Sjödinprisen 2004
* Ivar Lo-prisen 2006
* ABFs litteratur- och konststipendium 2024

## Referanser


## Eksterne lenker
* 
* 
*  Författarcentrum öst: Aino Trosell om seg selv
*  Länsbiblioteket i Värmland: Aino Trosell
*  Bibliotek Värmland: Aino Trosell. Kort presentasjon av forfatterskapet og de enkelte bøker
*  Landsorganisationen i Sverige: Stig Sjödinpriset 2004 til Aino Trosell
*  Landsorganisationen i Sverige: Ivar-Lo prisen til Aino Trosell 2006
*  Norstedts forlag: Aino Trosell om seg selv og sine bøker
*  Deckarfokus: Intervju med Aino Trosell om hennes krimromaner
*  Dala-demokraten: Om Trosell og hennes detektiv Siv Dahlin
*  Aftonbladet 18. november 2000: Intervju med Aino Trosell
Petersburger Platz

**Petersburger Platz** er en plass i bydelen Friedrichshain i Berlin, som ligger parallelt til Petersburger Straße mellom Mühsamstraße og Straßmannstraße. Plassen fikk sitt navn den 4. august 1897 etter Russlands daværende hovedstad St. Petersburg.

Ved plassen ligger bl.a. Pfingstkirche.

## Referanser
Alby gård

**Alby gård** er den eldste gården på Jeløy, og har røtter tilbake til tidlig vikingtid. Hovedbygningen ble gitt sin nåværende form etter en brann i 1866, og i 1963 kjøpte kommunen gården av den siste private eieren, skipsreder Biørn Biørnstad. I dag leier Galleri F15 kun hovedbygningen, mens stabburet disponeres av fylkesmannen som Jeløy Naturhus, og jorden forpaktes bort.

Jeløy er også et spesielt område med sin særegne natur. Søndre Jeløy landskapsvernområde ble til i 1983, og er med på å bevare det historiske preget på landskapet.

## Park og anlegg
Parken på Alby består av en plen med frukt- og akasietrær. Parken er konstruert slik at man har følelsen av å være på en strandtomt ved at en voll skjuler nedenforliggende åker som ligger mellom parken og sjøen.

## Turområde
Skogen som ligger ved Alby benyttes som turområde. Det er opparbeidet stier som gjør området lett tilgjengelig, også for bevegelseshemmede.

I Albyskogen finner man Rødsåsen der man på klare dager kan se helt til skibakken i Holmenkollen.

## Eksterne lenker
* 
*  Galleri F15
*
Den demokratiske republikken Kongos flagg

**[[Den demokratiske republikken Kongo]]s flagg** ble tatt i bruk 18. februar 2006. Landets nye grunnlov fastsatte at man skulle gå tilbake til et flagg som minnet om flagget som ble brukt fra 1963 til 1971, med en noe annen blåfarge, som representerer «fred».       

Landet som i dag heter Den demokratiske republikken Kongo, har benyttet en rekke flagg.

## Tidligere flagg
### 1885-1960
Kongos første flagg ble til ved koloniseringen. I 1885 ble landet omgjort til Kongofristaten og landet fikk som sådant sitt eget flagg. Dette var blått og hadde en gul stjerne i midten. Dette skulle symbolisere sivilisasjonens stjerne som lyser i Afrikas mørke, et klart uttrykk for tidens kolonimentalitet. Flagget ble videreført da landet i 1908 ble omgjort til belgisk koloni.

### 1960-1963
Ved uavhengigheten fra Belgia i 1960 ble kolonitidsflagget endret, men fortsatt slik at flaggduken var blå og hadde en gul stjerne i midten. I tillegg ble seks mindre gule stjerner lagt til og plassert over hverandre ved stangsiden. Disse seks stjernene skulle representere Kongos seks provinser. Den store stjernen i midten skulle symbolisere nasjonal enhet. 

### 1963-1971
I 1963 ble symbolikken som heftet ved de seks stjernene uaktuell da landets territorielle inndeling ble endret. Nytt flagg ble innført, men den blå grunnfargen ble beholdt. En stor gul stjerne, symbol for nasjonal enhet, ble også beholdt, men flyttet fra midten av flaggduken til kantonen. En rød stripe ble lagt til, satt diagonalt fra nedre til øvre hjørne. Rødt skulle her symbolisere blodet som var ofret i kampen for fedrelandet. Gult sto for framgang.

### 1971-1997
Under president Mobutu fikk landets flagg helt ny utforming. Dette representerte presidentens ønske om å bryte med kolonitiden, noe som også gjorde at landets navn ble omgjort til Zaire. Nasjonalflagget ble endret til grønn flaggduk og fikk emblemet for presidentens parti, Mouvement Populaire Renouveau (MPR), i midten. Emblemet viser en hånd som holder en fakkel. 

### 1997-2006
Zaïres flagg forsvant med diktatoren, president Mobutu, da han ble styrtet i 1997. Landet ble da igjen omdøpt til Kongo og flagget fra 1960 ble gjeninnført. I 2006 ble dette flagget på nytt avskaffet, da til fordel for flagget fra 1963. 

## Galleri over tidligere flagg

Fil:Flag of the Congo Free State.svg|Flagget til Belgisk Kongo (1908–1960).
Fil:Flag_of_the_Democratic_Republic_of_the_Congo_(2003-2006).svg|Uavhengighetsflagget 1960-1963.
Fil:Flag of Zaire.svg|Zaires flagg (1971–1997)
Fil:Flag_of_the_Democratic_Republic_of_the_Congo.svg_(1997-2003).svg|Flagget fra 1997-2006.


## Referanser
Rodney Mullen

**John Rodney Mullen** (født 17. august 1966 i Gainesville, Florida) er en profesjonell skateboarder. Han regnes som en av sportens mest innflytelsesrike utøvere gjennom alle tider. Han har oppfunnet mange av fliptriksene som utføres i dag, og regnes for å være verdens beste freestyleskater.

Mullen begynte å skate da han var 8 år gammel, og etter 9 måneder ble han sponset av Inland Surf Shop.  Samtidig deltok han for første gang, og vant en konkurranse i Kona i Jacksonville, Florida. Han har i løpet av sine ca. 30 år som konkurransekjører, har han bare tapt en eneste gang. 

Rodney Mullen har kommet opp med flere kjente skateboard triks på 80 og 90-tallet, som «Kickflip», «Heelflip», «360 Flip» og «Impossible». Han har også kommet på «Darkslide», et triks som går ut på at man skal ta en halv flip, gjerne «Kickflip», «Heelflip», «360 Flip» eller andre, og lande på griptapen på railen/curben man vil slide («slide» er et skateuttrykk for å «skli på»).

## Tricks oppfunnet av Mullen
* Frontside and Backside 180 Kickflip
* 50-50 Saran Wrap
* Varial heelflip
* 50-50 Sidewinders
* 360 Flip
* 360 Pressure Flip
* 540 double kickflip
* 540 Shove-it 
* Boto Flip
* 720 Shove-it
* Backside 180 Flip
* Casper 360 Flip
* Casper Slides 
* Darkslide 
* Godzilla Rail Flip 
* Gazelle
* Heelflip
* Helipops (360 Nollie) 
* Half-cab kickflip underflip
* Half-cab impossible
* Helipop Heelflips
* Handstand flip
* Kickflip Underflip
* No Handed 50-50(vanligvis kalt truckstand)
* Ollie Kickflip
* Ollie Impossible
* Ollie Nosebones
* Ollie Fingerflip 
* One footed Ollie
* Switchstance 360 Flip
* Double kickflip
* 540 flip
* Inward heelflip
* Hardflip
* 180 kickflip underflip backside
* Triple kickflip
* Double heelflip
* Triple heelflip
* backside chickenwing
* 360 powerplant
* nightelf nosebone
* frontside uber kalfflip

## Personlig liv
Mullen er gift med Traci Mullen og bor nå for tiden i Hermona Beach, California.

## Eksterne lenker
* 
* Skatelegends: Rodney Mullen - Side om Rodney Mullen
* Justme: Rodney Mullen – Side om Rodney Mullen
Botsfengselet

**Botsfengselet**, opprinnelig **Bodsfængslet** eller «**Bodsen**» i slang, er et tidligere landsfengsel på Grønland i Oslo og senere en del av Oslo fengsel.

## Bakgrunn
Fengselet ble oppført mellom 1844 og 1851 etter tegninger av arkitekt H.E. Schirmer. Fengselskirken kom i 1887, med Jacob Wilhelm Nordan som arkitekt. Botsfengselet var det første norske fengselet bygget etter «Philadelphia-systemet», der fangene ble strengt isolert for at de skulle kontemplere sine forbrytelser, angre dem og ikke utsettes for negativ påvirkning fra mer forherdede medfanger. Overvåkningen ble underlettet ved panoptisk arkitektonisk utforming av cellefløyene. Oppføringen var et resultat av arbeidet til straffelovskommisjonen, som også foretok den revisjonen av Christian Vs Norske Lov som resulterte i straffeloven av 1842. Kommisjonen foreslo 7 lignende fengsler rundt i landet, men bare Botsfengselet i Oslo ble bygget.

Isoleringen av fangene der ble ansett som spesielt nedbrytende, og de som sonet i Botsfengselet, fikk derfor redusert straffen med en tredjedel. Fengselet ble utvidet på 1900-tallet og hadde på det meste 223 innsatte. Botsfengselet ble nedlagt som institusjon og erstattet av Ullersmo landsfengsel i 1970. Fengselet som sådan ble en del av Oslo Kretsfengsel 1975.

Bygningene er fredet. Rundt Botsfengselet ligger Grønlands park – Botsparken.

## «Botsen» på film
Hovedinngangen til Botsfengselet er det ikoniske innledningselement som Egon Olsen i Olsenbanden forlater etter endt soning. Tilsvarende ender han opp i «Botsen» ved filmenes slutt. 

Alléen foran Oslo fengsels avdeling på Grønland i Oslo heter Egon Olsens allé. Det vedtok bydelsutvalget i Gamle Oslo i 2017 etter forslag fra FrP-politikeren Peter N. Myhre.

## Arkiv

Arkivet befinner seg i Riksarkivet, og er på 266 hyllemeter, hvorav 224 meter er domsakter. Det øvrige består av vel 20 meter fangeprotokoller og fangeregistre, 4 meter kopibøker (1850–1917) og journaler (1850–1928), 15 meter diverse protokoller og saker vedrørende fengslets administrasjon. Dessuten finnes det en fotosamling på mellom 9&nbsp;000 og 10&nbsp;000 fangeportretter, som med lakuner dekker årene 1866–1947.

## Direktører
* 1851–1858 Poul Magnus Norum
* 1858–1892 Richard Petersen
* 1892–1910 Anders Daae

## Referanser


## Eksterne lenker
* Kriminalomsorgen, Oslo fengsel. Fengselets historie (lest 8. august 2008)
* Statsbygg. Om fengselet, bilder (lest 8. august 2008)
* 
* 
* Register til fangefotoalbum (1857–1913) for Botsfengslet i Kristiania på Digitalpensjonatet
* Register til fangefotoalbum (1885–1894) for Botsfengslet i Christiania på Digitalpensjonatet
* https://www.nrk.no/ostlandssendingen/na-er-det-bestemt_-her-er-egon-olsens-alle-1.13494169
Lesothos flagg

**[[Lesotho]]s flagg** er delt i blått over hvitt over grønt og har en svart stråhatt avtegnet i midten. Den midtre hvite stripen er bredere enn de to andre, det innbyrdes forholdet er 3:4:3. Dette gir bedre plass til stråhatten, som etter loven skal fylle 92% av den hvite stripens høyde. Flaggets farger står for regn (blått), fred (hvitt) og velstand (grønt). Det svarte fargen representerer Lesothos befolkning og det afrikanske kontinent. Flagget har størrelsesforholdet 2:3. 

Lesothos nasjonalflagg ble første gang tatt i bruk midnatt mellom 3. og 4. oktober 2006 i forbindelse med feiringen av landets 40-års uavhengighetsjubileum.

Lesotho har tidligere hatt to andre nasjonalflagg:

## Tidligere flagg
### 1966-1987
Lesothos første nasjonalflagg ble første gang heist 4. oktober 1966, på Lesothos uavhengighetsdag. Det dominerende partiet ved uavhengigheten var Basotho National Party (BNP) under ledelse av Leabua Jonathan, som ble landets første statsminister. På bakgrunn av forslag til flagg utarbeidet av den britiske arkitekten Peter Hancock, valgte Jonathan det som ble Lesothos første nasjonalflagg. Flaggets farger var identisk med partifargene til BNP. Nasjonalflagget var dominert av et blått felt hvorpå var plassert en stråhatt, et nasjonalsymbol, i hvitt. Ved stangen fantes det smale striper av grønt og rødt. 

### 1987-2006
Statsminister Jonathan, som tiltok seg diktatoriske fullmakter, ble styrtet i et militærkupp i 1986. Lesothos nye militære makthavere anså nasjonalflagget fra 1966 som for nært knyttet til statsminister Jonathan og hans parti. I 1987 ble det innført et nytt flagg. Dette var skrådelt i fargene hvitt, blått og grønt, tilsvarende mottoet i riksvåpenet som lyder «khotso, pula, nala». Dette betyr «fred, regn, velstand» og representeres henholdsvis av hvitt, blått og grønt. Stråhatten ble byttet ut til fordel for et tradisjonelt skjold med korslagte våpen bak, nærmer bestemt spyd og en type klubbe som kalles *knobkerrie*, alt i brun farge. Flagget ble tegnet av den sørafrikanske statsheraldikeren Frederick G. Brownell. 

Flagget ble etter hvert utsatt for kritikk, både fordi det var innført av militærregimet og fordi det ikke viste stråhatten, et av de fremste identifikasjonsmerker for Lesotho. Særlig partiet Lesotho Congress for Democracy (LCD), som har sittet med regjeringsmakten etter valgseire siden 2002, kjempet for å innføre et nytt flagg der stråhatten er med. 

## Galleri over tidligere flagg

Fil:Flag of Lesotho (1966–1987).svg|Lesothos første flagg
Fil:Flag of Lesotho (1987-2006).svg|Lesothos flagg 1987&ndash;2006

## Referanser